ཁྱུང་ཆེན་རིག་པའི་གཤོག་རླབས་ཡངས་པ་ཡི།།བྱ་འཕུར་གྲོགས་ཀྱི་མཆན་མཐོང་དགའ་བ་སྐྱེས།།ཆོས་ལུགས་ཆོལ་ཁའི་ར་ཁ་འཛིང་ས་དང་།།གཏན་དུ་གྱེས་པའི་ཆུང་ཚེ་སྐྱིད་ནས་ཡོད།།ཆང་རག་དུ་བར་ང་ཡང་དགའ་བ་མིན།།འཕྲོད་བསྟེན་ཆེད་དུ་རྒུན་ཆང་ཅུང་ཙམ་སྤྱོད།།འཆར་སྣང་མཁའ་འགྲོའི་བདུད་རྩིར་རྟག་རོལ་པས།།བཟི་གཏམ་འདི་འདྲ་ད་ནས་མང་དུ་ཡོང་།།སྟོབས་ཆེན་ཨ་རིའི་ཡུལ་ནས་གྲོགས་ཁྱེད་ཉིད།།ཡུན་ཐུང་ཞིག་ལ་མཇལ་ཡང་ཞལ་ལག་ལ།མགྲོན་འབོད་ལྟར་དུ་ངོ་བཅར་མ་ཐུབ་པར།།ཕྲན་རང་ད་དུང་འགྱོད་པ་ཅུང་ཟད་ཡོད།།སེམས་དང་སེམས་པ་ཉེ་ན་ཉེ་བ་ཡིན།།དེ་མིན་ལུས་ཐག་ཉེ་ཡང་ག་ལ་ཉེ།།དེ་ཕྱིར་ཁྱེད་མཚོན་རིག་གྲོགས་དག།སྙིང་དུ་ཉར་འདི་མ་འདྲིས་གྲོགས་ངའི་གཤིས།ཆུང་ཚེ་རིང་གིས་ལྡི་ལི་ནས་ཤར་མར་སྤེལ་བའོ།།།།